
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ


	Bucureşti,
	2.02.2009
	
	
	

	Nr.
	26/785
	
	Nr.
	32/597


Către


   Biroul  permanent al camerei deputaţilor
Vă înaintăm, alăturat, raportul comun înlocuitor asupra proiectului de Lege pentru aprobarea Ordonanţei de urgenţă a Guvernului nr.101/2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor, trimis Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională, cu adresa nr. PL.x 595 din 16 noiembrie 2009.

	VICEPREŞEDINTE,


	 PREŞEDINTE,



	MIRCEA DUŞA


	     COSTICĂ CANACHEU

Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Bucureşti   2.02.2010

      Nr.  26/785
	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

Nr. 32/597


R A P O R T     C O M U N     Î N L O C U I T O R

asupra proiectului de lege pentru aprobarea Ordonanţei de urgenţă a Guvernului nr.101/2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională, au fost sesizate prin adresa nr.PL.x595 din 16 noiembrie 2009, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.101/2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor.
La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.1072/24.09.2009)

Proiectul de ordonanţă de urgenţă are ca obiect de reglementare adoptarea unor măsuri de natură să restrângă cheltuielile de personal din cadrul Ministerului Administraţiei şi Internelor, cum ar fi organizarea şi desfăşurarea activităţilor de absolvire a instituţiilor de formare profesională iniţială din structura Ministerului Administraţiei şi Internelor, acordarea gradelor profesionale şi militare absolvenţilor şi repartizarea acestora pe unităţi în perioada 16 noiembrie – 1 decembrie 2009. 

Comisiile propun Plenului Camerei Deputaţilor eliminare amendamentelor adoptate de Senat si aprobarea proiectului de lege în forma prezentată de Guvern conform în Anexei la prezentul Raport comun.                    

Proiectul de lege face parte din categoria legilor ordinare, conform prevederilor art.76 alin.(2) din Constituţia României, republicată.

În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate, în data de 15 decembrie 2009 – Comisia pentru apărare, ordine publică şi siguranţă naţională, respectiv, 15 decembrie 2009 - Comisia pentru administraţie publică, amenajarea teritoriului şi echilibru ecologic.

La lucrări a fost prezentă, în calitate de invitat, în conformitate cu art.54 şi 55 din Regulamentul Camerei Deputaţilor, republicat, doamna Irina Alexe – secretar de stat, Ministerul Administraţiei şi Internelor.

La dezbateri au fost prezenţi 27 deputaţi, din totalul de 31 membri ai Comisiei pentru administraţie publică, amenajarea teritoriului şi echilibru ecologic şi 24 deputaţi, din totalul de 24 membri ai Comisiei pentru apărare, ordine publică şi siguranţă naţională.

Raportul comun a fost adoptat cu majoritate de voturi de Comisia pentru apărare, ordine publică şi siguranţă naţională şi cu unanimitate de voturi de Comisia pentru administraţie publică, amenajarea teritoriului şi echilibru ecologic.

Proiectul de lege a fost adoptat de Senat în şedinţa din 11 noiembrie 2009.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	VICEPREŞEDINTE,
	PREŞEDINTE,

	Mircea DUŞA
	Costică CANACHEU

	
	

	
	

	
	


Expert, Roxana Feraru

Expert, Luminiţa Oprea

I. AMENDAMENTE ADMISE


În urma dezbaterilor, Comisiile propun adoptarea proiectului de lege cu următoarele amendamente:

	Nr. Crt.
	Text Ordonanţa de urgenţă a Guvernului nr. 201/2009
	Text Senat
	Text propus de Comisii

(autor amendament)
	Motivare

	1. 
	
	LEGE

pentru aprobarea Ordonanţei de urgenţă a Guvernului nr.101/2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor
	Nemodificat
	

	2. 
	
	
Articol unic. – Se aprobă Ordonanţa de urgenţă a Guvernului nr.101 din 23 septembrie 2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor, publicată în Monitorul Oficial al României, Partea I, nr.634 din 25 septembrie 2009, cu următoarele modificări:
	Articol unic. – Se aprobă Ordonanţa de urgenţă a Guvernului nr.101 din 23 septembrie 2009 referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor, publicată în Monitorul Oficial al României, Partea I, nr.634 din 25 septembrie 2009:
	Se doreşte adoptarea Ordonanţei de urgenţă a Guvernului nr.101/2009

	3. 
	ORDONANŢĂ DE URGENŢĂ
referitoare la stabilirea unor măsuri privind absolvirea instituţiilor de formare profesională iniţială din Ministerul Administraţiei şi Internelor
	
	Nemodificat
	

	4. 
	
Art. 1. - Prezentul act normativ se aplică absolvenţilor promoţiilor anului 2009 ale instituţiilor de formare profesională iniţială din structura Ministerului Administraţiei şi Internelor şi absolvenţilor promoţiilor anului 2009 ale instituţiilor de învăţământ din structura Ministerului Apărării Naţionale pregătiţi pentru nevoile Ministerului Administraţiei şi Internelor.
	
	Nemodificat
	

	5. 
	
Art. 2. - (1) Academia de Poliţie "Alexandru Ioan Cuza", Inspectoratul General al Poliţiei Române, Inspectoratul General al Poliţiei de Frontieră Române, Inspectoratul General al Jandarmeriei Române şi Inspectoratul General pentru Situaţii de Urgenţă vor dispune măsurile necesare astfel încât organizarea şi desfăşurarea activităţilor de absolvire a instituţiilor de formare profesională iniţială din structura Ministerului Administraţiei şi Internelor, acordarea gradelor profesionale/militare absolvenţilor şi repartizarea acestora pe unităţi să se realizeze în perioada 16 noiembrie-1 decembrie 2009. 


(2) Inspectoratul General al Poliţiei de Frontieră Române, Inspectoratul General al Jandarmeriei Române, Inspectoratul General pentru Situaţii de Urgenţă şi Inspectoratul General de Aviaţie al Ministerului Administraţiei şi Internelor vor dispune măsurile necesare astfel încât activităţile specifice pentru acordarea gradelor profesionale/militare absolvenţilor instituţiilor de învăţământ ale Ministerului Apărării Naţionale pregătiţi pentru nevoile Ministerului Administraţiei şi Internelor şi repartizarea acestora la unităţi să se realizeze în perioada 30 noiembrie - 1 decembrie 2009. 
	1. Articolul 2 va avea următorul cuprins:


„Art.2. – (1) Academia de Poliţie Alexandru Ioan Cuza, Inspectoratul General al Poliţiei Române, Inspectoratul General al Poliţiei de Frontieră Române, Inspectoratul General al Jandarmeriei Române şi Inspectoratul General pentru Situaţii de Urgenţă vor dispune măsurile generale astfel încât organizarea şi desfăşurarea activităţilor de absolvire a instituţiilor de formare profesională iniţială din structura Ministerului Administraţiei şi Internelor, acordarea gradelor profesionale/militare absolvenţilor şi repartizarea acestora pe unităţi să se realizeze în perioada 16 noiembrie – 3 decembrie 2009.

(2) Inspectoratul General al Poliţiei de Frontieră Române, Inspectoratul General al Jandarmeriei Române, Inspectoratul General de Aviaţie al Ministerului Administraţiei şi Internelor vor dispune măsurile necesare astfel încât activităţile specifice pentru acordarea gradelor profesionale/militare absolvenţilor instituţiilor de învăţământ ale  Ministerului Apărării Naţionale pregătiţi pentru nevoile Ministerului Administraţiei şi Internelor şi repartizarea acestora la unităţi să se realizeze în perioada 30 noiembrie – 3 decembrie 2009.”
	Se elimină.
	Se doreşte adoptarea Ordonanţei de urgenţă a Guvernului nr.101/2009

	6. 
	
Art. 3. - Finalizarea studiilor universitare de licenţă din anul universitar 2008-2009, pentru studenţii Facultăţii de Poliţie şi ai Facultăţii de Pompieri din cadrul Academiei de Poliţie "Alexandru Ioan Cuza", se desfăşoară potrivit calendarului aprobat prin dispoziţie a rectorului instituţiei de învăţământ, în condiţiile prevăzute la art. 2. 
	
	Nemodificat
	

	7. 
	
Art. 4. - (1) Numirea în funcţie a absolvenţilor repartizaţi la unităţile din structura Ministerului Administraţiei şi Internelor se realizează cu data de 1 decembrie 2009, iar prezentarea acestora la respectivele unităţi se face în data de 4 decembrie 2009. 


(2) Perioada cuprinsă în intervalul 2-3 decembrie 2009 constituie concediul de odihnă corespunzător activităţii profesionale prestate pe parcursul anului 2009 de către persoanele prevăzute la alin.(1).
	
2. La articolul 4, alineatul (1) va avea următorul cuprins: 


„Art.4. – (1) Numirea în funcţie a absolvenţilor repartizaţi la unităţile din structura Ministerului Administraţiei şi Internelor se realizează cu data de 4 decembrie 2009, dată la acer absolvenţii se vor prezenta la respectivele unităţi.”


3. La articolul 4, alineatul (2) se abrogă.
	Se elimină.
Se elimină.
	Se doreşte adoptarea Ordonanţei de urgenţă a Guvernului nr.101/2009


